**PASLAUGŲ TEIKIMO SUTARTIS**

*[data ir numeris nurodyti metaduomenyse]*

**UAB „Santjana“**, juridinio asmens kodas 122656944, kurios registruota buveinė yra Gelvonų g. 2, LT-07149, Vilnius, atstovaujama direktoriaus Rimvydo Ramanausko, veikiančio pagal įmonės įstatus (toliau - **Paslaugų teikėjas**),

ir

**Vilniaus universitetas**, juridinio asmens kodas 211950810, registruotas LR juridinių asmenų registre adresu Universiteto g. 3, Vilnius, LT-01513, atstovaujama kanclerio Raimundo Balčiūnaičio, veikiančio pagal 2021-09-16 įgaliojimą Nr. RI-328, (toliau – **Klientas**),

toliau Paslaugų teikėjas ir Klientas kiekvienas atskirai gali būti vadinami **„Šalimi“**, o abu kartu – **„Šalimis“**.

Šalys sudarė šią sutartį (toliau – **Sutartis**), vadovaujantis viešojo pirkimo „Dyzelinių generatorių ir UPS-ų techninės priežiūros paslaugų pirkimo, Nr. 8139/2024/TVPC“ (toliau – **Pirkimas**), rezultatais ir susitarė dėl toliau išvardytų sąlygų.

1. **SUTARTIES OBJEKTAS**
   1. Sutarties objektas – **dyzelinių generatorių ir nepertraukiamojo maitinimo šaltinių (UPS) techninės priežiūros paslaugos ir papildomos paslaugos**, atitinkančios Sutartyje ir jos prieduose nenustatytus reikalavimus (toliau – **Paslaugos**).
2. **PASLAUGŲ KAINA IR TEIKIMO TERMINAI** 
   1. Pradinės Sutarties vertė yra 60 500,00 *(šešiasdešimt tūkstančių penki šimtai eurų, 00 ct)* Eur be pridėtinės vertės mokesčio (toliau – **PVM**). PVM sudaro 12 705,00 *(dvylika tūkstančių septyni šimtai penki eurai, 00 ct)* Eur. Sutarties kaina yra 73 205,00 *(septyniasdešimt trys tūkstančiai du šimtai penki eurai, 00 ct)* Eur su PVM.
   2. Šioje Sutartyje Pradinės Sutarties vertė yra lygi maksimaliai Pirkimui skirtai lėšų sumai be PVM Pirkimo dokumentuose ir Sutartyje nurodytų Paslaugų įsigijimui Paslaugų teikėjo pasiūlyme ir šioje Sutartyje nurodytomis sąlygomis, ne didesniais įkainiais nei nurodyti Sutarties priede Nr. 2 „Tiekėjo pasiūlymas“, bei Paslaugų teikėjo faktiškai patiriamos išlaidoms už avariniam remontui panaudotas dalis ir medžiagas, kaip numatyta Sutarties priedo Nr. 1 „Techninė specifikacija“ 2 lentelės 14 punkte. Klientas neįsipareigoja užsakyti Paslaugų visai numatytai maksimaliai Sutarties kainai ir pirks Paslaugas tik pagal konkretų poreikį.
   3. Šiai Sutarčiai taikoma mišri kainodara: fiksuoto įkainio ir sutarties vykdymo išlaidų atlyginimo kainodarų derinys:
      1. 2.3.1. Fiksuoto įkainio kainodaros dalis taikoma Paslaugoms, nurodytoms Sutarties priedo Nr. 2 „Tiekėjo pasiūlymas“ lentelėje Nr. 5 „Siūlomo pirkimo objekto kaina“;
      2. 2.3.2. Sutarties vykdymo išlaidų atlyginimo kainodara taikoma tik už avariniam remontui panaudotas dalis ir medžiagas, kaip numatyta Sutarties priedo Nr. 1 „Techninė specifikacija“ 2 lentelės 14 punkte.
   4. Klientas numato apmokėti už:
      * 1. 2.4.1. tinkamai suteiktas Paslaugas pagal Paslaugų teikėjo Sutarties priede Nr. 2 „Tiekėjo pasiūlymas“ lentelėje Nr. 6 „Siūlomo pirkimo objekto kaina“ nurodytus fiksuotus įkainius;
        2. 2.4.2. Paslaugų teikėjo faktiškai patirtas išlaidas trečiosioms šalims už avariniam remontui panaudotas dalis ir medžiagas, kaip numatyta Sutarties priedo Nr. 1 „Techninė specifikacija“ 2 lentelės 14 punkte, kurioms taikoma sutarties vykdymo išlaidų atlyginimo kainodara. Šios išlaidos turi būti PVM sąskaitoje faktūroje ar jos detalizacijose nurodomos atskirai ir detalizuotai. Šalys susitaria, kad už Paslaugų sąraše nenurodytas, tačiau su Pirkimo objektu susijusias prekes bus apmokėta ne didesnėmis nei rinką atitinkančiomis kainomis. Į šias išlaidas negali būti įtrauktas Paslaugų teikėjo pelnas / antakinis. Klientui pareikalavus, Paslaugų teikėjas privalo per 2 (dvi) darbo dienas pateikti išlaidas pagrindžiančius trečiųjų šalių dokumentus. Išlaidas, kurios susijusios su kitomis Paslaugų teikėjo veiklomis ar Paslaugų teikėjo veiklomis pagal kitus užsakymus, Paslaugų teikėjas apmoka pats. Sutarties vykdymo metu avarinio remonto atlikimui naudotinų prekių kaina turi būti suderinta su Klientu prieš atliekant avarinio remonto Paslaugas.
   5. Į Paslaugų kainą yra įtraukti visi mokesčiai ir visos kitos Paslaugų teikėjo išlaidos, būtinos tinkamam šios Sutarties vykdymui.
   6. Paslaugos turi būti teikiamos 36 (trisdešimt šešis) mėnesius nuo Sutarties įsigaliojimo.
3. **ATSISKAITYMAI TARP ŠALIŲ**
   1. Už faktiškai ir tinkamai suteiktas Paslaugas, atsiskaitymas vykdomas kas mėnesį už praėjusį Paslaugų teikimo mėnesį.
   2. Klientas už faktiškai ir tinkamai suteiktas Paslaugas atsiskaito su Paslaugų teikėju ne vėliau kaip per 30 (trisdešimt) kalendorinių dienų nuo PVM sąskaitos faktūros gavimo dienos.
   3. Vykdant Sutartį visi mokėjimo dokumentai teikiami tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19), teikiamos Paslaugų teikėjo pasirinktomis priemonėmis arba naudojantis „Sąskaitų administravimo bendroji informacinė sistema“ (toliau – SABIS) priemonėmis. Paslaugų teikėjui neturint techninių galimybių pateikti sąskaitą faktūrą aukščiau nurodytais būdais, sąskaita faktūra gali būti pateikiama elektroniniu paštu už Sutartį atsakingam asmeniui, kad Klientas įkeltų sąskaitos faktūros kopiją į SABIS.
   4. Visi mokėjimai vykdomi eurais bankiniu pavedimu į Paslaugų teikėjo Sutartyje nurodytą banko sąskaitą. Esant bet kokiems banko sąskaitų neatitikimams ar klaidoms, Klientas turi teisę pareikalauti Paslaugų teikėjo padengti dėl to turėtas papildomas išlaidas.
   5. Apmokėjimas laikomas įvykdytu, kai pinigai patenka į Paslaugų teikėjo sąskaitą banke, nurodytą Sutartyje.
4. **PASLAUGŲ TEIKIMO VIETA**
   1. Paslaugų teikimo vieta yra nurodyta Sutarties priede Nr. 7 „Dyzelinių generatorių ir nepertraukiamojo maitinimo šaltinių (UPS) preliminarus sąrašas“. Paslaugų teikėjui bus siunčiami informaciniai pranešimai, kai baigiama eksploatuoti esamą arba pradedama eksploatuoti naują įrenginį, kai esamą įrenginį pradedama arba baigiama remontuoti ir reikalinga nustoti arba tęsti vykdyti įrenginio planinę techninę priežiūrą numatytą Sutartyje. Informacinius pranešimus Paslaugų teikėjui išsiunčia už Sutarties vykdymą atsakingas Kliento darbuotojas. Informaciniai pranešimai bus siunčiami elektroniniu paštu, Sutartyje nurodytu Paslaugų tiekėjo atstovo el. paštu.
5. **PASLAUGŲ TEIKĖJO TEISĖS IR ĮSIPAREIGOJIMAI**
   1. Paslaugų teikėjas įsipareigoja suteikti Klientui Paslaugas, nurodytas Sutartyje ir Sutarties priede Nr.1 „Techninės specifikacija“, pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias.
   2. Paslaugų teikėjas privalo užtikrinti, kad Sutarties sudarymo momentu ir visą jos galiojimo laikotarpį Paslaugų teikėjo darbuotojai ir (ar) subteikėjai turėtų reikiamą kvalifikaciją ir patirtį, reikalingą tinkamam Paslaugų teikimui.
   3. Paslaugų teikėjas įsipareigoja užtikrinti Kliento pateiktos informacijos konfidencialumą, apsaugą ir neatskleidimą, išskyrus atvejus, kai informacijos atskleidimas yra privalomas pagal Lietuvos Respublikos įstatymus. Paslaugų teikėjas nenaudos jokios gautos informacijos trečiosios šalies interesais. Paslaugų teikėjas privalo užtikrinti, kad šių įsipareigojimų laikytųsi jo specialistai (darbuotojai) bei Paslaugų teikimui pasitelkti tretieji asmenys. Teisės aktais reikalaujamo privalomo informacijos atskleidimo atveju Paslaugų teikėjas nedelsiant raštu praneša apie tai Klientui.

5.4. Paslaugų teikėjas pilna apimtimi atsako už trečiųjų asmenų, pasitelktų Sutarčiai tinkamai įvykdyti, (jeigu tokie bus pasitelkti) teikiamas Paslaugas, taip pat už savo specialistų, dalyvaujančių Paslaugų teikime, atliekamus veiksmus bei neveikimą.

* 1. Paslaugų teikėjas yra visiškai atsakingas už žalą, padarytą tretiesiems asmenims, jų turtui, Klientui/Kliento turtui padarytą žalą, teikiant Paslaugas. Paslaugų teikėjas taip pat atsako už subteikėjo (jeigu toks bus pasitelktas), jo įgaliotų atstovų ir darbuotojų veiksmus arba neveikimą.
  2. Sutarties vykdymo metu Paslaugų teikėjas įsipareigoja laikytis aplinkos apsaugos reikalavimų: mažinti popieriaus sunaudojimą, atsisakyti nebūtino dokumentų kopijavimo ir spausdinimo, dokumentacija, perdavimo-priėmimo aktai (jei tokie yra būtini), Klientui turi būti pateikiami elektroniniu formatu ir pasirašomi elektroniniu būdu, sąskaitas faktūras / PVM sąskaitas faktūras už Paslaugas teikti elektroniniu būdu, Kliento prašomą informaciją teikti elektroniniu formatu. Esant būtinybei spausdinti su Sutarties vykdymu susijusius dokumentus, turi būti naudojamas perdirbtas popierius, kuris atitinka minimalius aplinkos apsaugos kriterijus, nustatytus [Lietuvos Respublikos aplinkos ministro 2022 m. gruodžio 13 d. įsakymu Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams ir pirkimams taikytini Aplinkos apsaugos kriterijai, sąrašo, Aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo](https://www.e-tar.lt/portal/lt/legalAct/41e131d07ada11edbc04912defe897d1)“ patvirtinto [Aplinkos apsaugos kriterijų taikymo, vykdant žaliuosius pirkimus, tvarkos aprašo](https://www.e-tar.lt/portal/lt/legalAct/TAR.4B60A8C9678B/asr) 2 priedo I skyriuje „Popierius ir jo gaminiai“.
  3. Paslaugų teikėjas turi teisę gauti Paslaugų kainą su sąlyga, kad jis tinkamai įvykdė Sutartį.
  4. Paslaugų teikėjas turi nedelsiant raštu informuoti Klientą apie bet kurias aplinkybes, kurios trukdo ar gali sutrukdyti Paslaugų teikėjui Paslaugas nustatytais terminais.
  5. Paslaugų teikėjas turi per 5 (penkias) darbo dienas nuo Sutarties įsigaliojimo dienos parengti preliminarų metinį Paslaugų atlikimo grafiką (mėnesio tikslumu) ir jį pateikti derinimui Klientui [Sutartyje](mailto:petras.jegorovas@tvpc.vu.lt) nurodytu Kliento atstovo el. paštu.
  6. Paslaugų teikėjas per 5 (penkias) darbo dienas po Sutarties įsigaliojimo, turi atsiųsti Kliento atsakingam darbuotojui elektroniniu paštu darbuotojų, kurie vykdys techninę priežiūrą, sąrašą ir Paslaugoms vykdyti skirtų transporto priemonių sąrašą.
  7. Paslaugų teikėjas turi ir kitas šioje Sutartyje ir (ar) jos prieduose, ir (ar) Lietuvos Respublikoje galiojančių teisės aktų numatytas teises bei pareigas.

1. **KLIENTO TEISĖS IR PAREIGOS**
   1. Klientas įsipareigoja Paslaugų teikėjui sudaryti visas sąlygas, būtinas Paslaugoms teikti.
   2. Klientas įsipareigoja Paslaugų teikėjui suteikti informaciją būtiną Paslaugoms teikti.
   3. Klientas įsipareigoja priimti ir apmokėti už Paslaugų teikėjo tinkamai suteiktas Paslaugas Sutartyje numatyta tvarka ir sąlygomis.
   4. Klientas turi teisę nemokėti už nekokybiškai suteiktas, t. y. neatitinkančias Sutartyje ir jos prieduose arba teisės aktuose nustatytų reikalavimų, Paslaugas.
   5. Klientas, siekiant įsitikinti, jog Paslaugų teikėjas laikosi aplinkosauginių reikalavimų, Sutarties vykdymo metu turi teisę ne dažniau nei kasmet prašyti Paslaugų teikėjo pateikti informaciją, ataskaitas ir/ar dokumentus, patvirtinančius Paslaugų teikėjo aplinkosaugos reikalavimų laikymąsi.
   6. Klientas turi ir kitas šios Sutarties, jos priedų bei Lietuvos Respublikoje galiojančių teisės aktų numatytas teises ir pareigas.
2. **UŽ SUTARTIES VYKDYMĄ ATSAKINGI ASMENYS**

7.1. Sutarties Šalys susirašinėja lietuvių kalba. Visi pranešimai, sutikimai ir kitas susižinojimas, kuriuos Šalis gali pateikti pagal Sutartį, bus laikomi galiojančiais ir įteiktais tinkamai, jeigu yra išsiųsti registruotu paštu ar elektroniniu paštu žemiau nurodytais adresais:

|  |  |  |
| --- | --- | --- |
|  | **Kliento atstovas** | **Paslaugų teikėjo atstovas** |
| Vardas, pavardė | Petras Jegorovas | Jonas Stamkauskas |
| Adresas |  |  |
| Telefonas |  |  |
| El. paštas |  |  |

7.2.Jei pasikeičia Šalies adresas ir (ar) kiti duomenys, tokia Šalis turi informuoti kitą Šalį pranešdama ne vėliau, kaip prieš 5 (penkias) darbo dienas. Apie įgalioto asmens, atsakingo už Sutarties vykdymą, pasikeitimą ar kitų duomenų pasikeitimą Šalys informuoja viena kitą šiame punkte nurodytu el. paštu ir atskiras Sutarties pakeitimas dėl šios priežasties nėra atliekamas.

1. **ŠALIŲ ATSAKOMYBĖ**

8.1. Jei Klientas dėl savo kaltės vėluoja atsiskaityti su Paslaugų teikėju už tinkamai suteiktas Paslaugas, jis įsipareigoja sumokėti 0,02 % dydžio delspinigius nuo laiku neapmokėtos sumos be PVM už kiekvieną uždelstą kalendorinę dieną.

8.2. Sutarties įvykdymą Paslaugų teikėjas užtikrina netesybomis.

8.3. Jei Paslaugų teikėjas nepagrįstai atsisako vykdyti sutartį, Paslaugų teikėjas moka Klientui 5 (penkių) procentų dydžio baudą nuo pradinės Sutarties vertės Eur be PVM.

8.4. Jeigu Paslaugų teikėjas vėluoja suteikti Paslaugas pagal iš anksto su Klientu suderintą Paslaugų teikimo grafiką arba nevykdo kitų sutartinių įsipareigojimų, Klientas nuo kitos nei nustatytas terminas dienos Paslaugų teikėjui skaičiuoja 0,02 (dvi šimtosios) procento dydžio delspinigius už kiekvieną uždelstą dieną laiku nesuteiktų Paslaugų ar kitų sutartinių įsipareigojimų nevykdymo kainos be PVM.

8.5. Paslaugų teikėjui taikoma 30,00 (trisdešimt eurų ir 00 ct) Eur bauda dėl aplinkosauginio kriterijaus, nurodyto Sutarties 5.6 punkte, nesilaikymo už kiekvieną nustatytą atvejį.

8.6. Sutartinės atsakomybės pritaikymas neatleidžia Šalių nuo pareigos vykdyti Sutartyje prisiimtus įsipareigojimus.

8.7. Klientas turi teisę vienašališkai išskaičiuoti netesybas iš Paslaugų teikėjui pagal Sutartį mokėtinų sumų (pranešant apie tai Paslaugų teikėjui raštu).

8.8. Šalys privalo sumokėti netesybas per 30 (trisdešimt) kalendorinių dienų nuo kitos Šalies pareikalavimo.

1. **SUBTIEKĖJŲ PASITELKIMAS, JŲ KEITIMAS, TIESIOGINIO ATSISKAITYMO SU SUBTEIKĖJAIS TVARKA**

9.1. Paslaugų teikėjas, vykdydamas sutartinius įsipareigojimus, turi teisę pasitelkti subtiekėjus Lietuvos Respublikos viešųjų pirkimų įstatymo 88 straipsnio nustatyta tvarka. Už subtiekėjų, jeigu jie pirkime nustatytais pagrindais yra pasitelkiami, suteiktas paslaugas, jų kokybę ir/ar padarytą žalą atsako Paslaugų teikėjas.

9.2. Subtiekėjai, kurie yra pasitelkiami vadovaujantis Pirkimo, kurio pagrindu yra sudaryta Sutartis, sąlygomis yra šie: *nurodyti jei pasitelkiami.*

9.3. Jei Paslaugų teikėjas pageidauja pasitelkti subtiekėjus/subteikėjus po Sutarties pasirašymo, jis teikia rašytinį prašymą Klientui, nurodydamas pasitelkiamus subtiekėjus/subteikėjus, pagrindžia subtiekėjų/subteikėjų pasitelkimo poreikį, jų pašalinimo pagrindų nebuvimą (jei taikoma), taip pat pateikia dokumentus pagrindžiančius subtiekėjų/subteikėjų atitiktį keliamiems kvalifikaciniams reikalavimams (jei taikoma). Klientas prašymą tenkina arba pateikia argumentuotą atsisakymą prašymą tenkinti per 3 (tris) darbo dienas nuo prašymo pateikimo.

9.4. Subtiekėjų keitimo tvarka: subtiekėjai gali būti keičiami Paslaugų teikėjo prašymu subtiekėjui bankrutavus, atsisakius vykdyti sutartinius įsipareigojimus ar dėl kitų svarbių priežasčių. Subtiekėjai, kurių pajėgumais Paslaugų teikėjas remiasi dėl jų atitikimo nustatytiems kvalifikacijos reikalavimams (jei taikoma), gali būti keičiami kitais tik tuo atveju, jei nauji subtiekėjai atitinka ne mažesnius kvalifikacijos reikalavimus nei buvo taikomi ankstesniems. Paslaugų teikėjas prašymą dėl Sutartyje nurodyto subtiekėjo keitimo kitu subtiekėju Klientui pateikia raštu, nurodydamas keitimo priežastis. Kartu su prašymu Paslaugų teikėjas turi pateikti ir subtiekėjo raštą, kuriame subtiekėjas/subteikėjas nurodo priežastį dėl kurios atsisako/nebegali vykdyti savo sutartinių įsipareigojimų. Kartu su informacija apie naujus subtiekėjus pateikiami ir subtiekėjo/subteikėjo pašalinimo pagrindų nebuvimą patvirtinantys dokumentai. Subtiekėjo pakeitimas kitu subtiekėju įforminamas pasirašant papildomą Šalių susitarimą prie Sutarties.

9.5. Klientas numato tiesioginio atsiskaitymo su subtiekėju/subteikėju galimybę. Klientas per 3 (tris) darbo dienas nuo informacijos apie pasitelkiamą subteikėją/subteikėją gavimo dienos informuoja subtiekėją apie tiesioginio atsiskaitymo galimybę. Subtiekėjas, norėdamas pasinaudoti šia galimybe turi raštu informuoti Klientą (kartu pateikdamas subtiekimo Sutarties nuorašą) ir Paslaugų teikėją. Tais atvejais, kai subtiekėjas išreiškia norą pasinaudoti tiesioginio atsiskaitymo galimybe, prie šios Sutarties sudaromas trišalis susitarimas tarp Kliento, Paslaugų teikėjo ir subtiekėjo, kuriame nustatoma tiesioginio atsiskaitymo su subtiekėju/subteikėju tvarka atsižvelgiant į pirkimo dokumentuose ir subtiekimo Sutartyje nustatytus reikalavimus ir kitas sąlygas, apimant bet neapsiribojant teise Paslaugų teikėjui prieštarauti nepagrįstiems mokėjimams.

9.6. Subtiekimas nesukuria sutartinių santykių tarp Kliento ir subtiekėjo. Paslaugų teikėjas atsako už savo subtiekėjų veiksmus ar neveikimą bei padarytą žalą. Kliento sutikimas, kad sutartiniams įsipareigojimams vykdyti būtų pasitelkiamas subtiekėjas, neatleidžia Paslaugų teikėjo nuo jokių jo įsipareigojimų pagal Sutartį.

**10. SPECIALISTŲ KEITIMO PAGRINDAI IR TVARKA**

10.1.   Paslaugų teikėjas negali keisti Sutarties priede Nr. 4 „Specialistų sąrašo forma“ nurodytų specialistų dėl kurių buvo susitarta Sutarties sudarymo metu, visam arba iki Sutarties įvykdymo pabaigos likusiam Sutarties vykdymo terminui prieš tai raštu nepranešęs Klientui ir negavęs jo raštiško sutikimo. Keičiamas specialistas turi turėti ne žemesnę, nei nurodyta Pirkimo dokumentuose, kvalifikaciją.

10.2. Paslaugų teikėjas Sutarties vykdymo metu gali inicijuoti Paslaugų teikėjo specialisto, numatyto Sutarties priede Nr. 4 „Specialistų sąrašo forma“, keitimą, nurodydamas tokio keitimo motyvus.

10.3.  Paslaugų teikėjas, siekdamas pakeisti specialistą, turi raštu informuoti Klientą prieš 3 (tris) darbo dienas ir gauti Kliento sutikimą. Paslaugų teikėjas kartu su Klientu raštu sudaro susitarimą dėl specialisto pakeitimo, kurį pasirašo abi Šalys. Šis susitarimas yra neatskiriama Sutarties dalis.

**11. *FORCE MAJEURE***

11.1. *Force Majeure* sąlygos taikomos vadovaujantis Lietuvos Respublikos Vyriausybės 1996 m. liepos 15 d. nutarimu Nr. 840 patvirtintomis „Atleidimo nuo atsakomybės dėl nenugalimos jėgos (*Force majeure*) aplinkybėmis“, taisyklėmis.

11.2. Šalys atleidžiamos nuo atsakomybės už Sutarties nevykdymą ar netinkamą vykdymą, jeigu įrodo, kad įsipareigojimų neįvykdė dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad protingomis pastangomis negalėjo užkirsti kelio šių aplinkybių ar jų pasekmių atsiradimui (*force majeure*). Atleidimo nuo atsakomybės klausimai, atsiradus nenugalimos jėgos (*force majeure*) aplinkybėms, sprendžiami Lietuvos Respublikos civilinio kodekso bei kitų Lietuvos Respublikos teisės aktų nustatyta tvarka.

11.3. Šalis, negalinti vykdyti savo įsipareigojimų dėl nenugalimos jėgos (*force majeure*) aplinkybių, privalo kaip galima greičiau, bet ne vėliau kaip per 5 (penkias) kalendorines dienas, pranešti apie tai kitai Šaliai. Šios pareigos neįvykdžiusi, Šalis privalo atlyginti dėl to atsiradusius kitos Šalies nuostolius.

11.4. Jeigu nenugalimos jėgos *(force majeure)* aplinkybės tęsiasi ilgiau kaip 1 (vieną ) mėnesį nuo pranešimo apie jas gavimo dienos, Šalys tarpusavio susitarimu gali nutraukti Sutartį. Nė viena iš Šalių neturi teisės reikalauti, kad kita Šalis atlygintų dėl to patirtus nuostolius .

**12. GINČŲ SPRENDIMAS**

12.1. Bet kokie nesutarimai ar ginčai, kylantys tarp Šalių dėl Sutarties, sprendžiami draugiškomis abiejų Sutarties Šalių pastangomis (derybų būdu). Šalims nepavykus susitarti per 30 (trisdešimt) kalendorinių dienų, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, neišspręsti Šalių susitarimu, sprendžiami Lietuvos Respublikos teismuose Lietuvos Respublikos įstatymų nustatyta tvarka.

1. **SUTARTIES GALIOJIMAS, KEITIMAS**

13.1. Ši Sutartis įsigalioja po Sutarties abiejų Šalių pasirašymo ir galioja iki visų įsipareigojimų pagal Sutartį įvykdymo. Tuo atveju, jeigu Šalys Sutartį pasirašė skirtingomis dienomis, Sutarties įsigaliojimo diena yra laikoma ta diena, kurią Sutartį pasirašė paskutinė iš Šalių.

* 1. Sutartis gali būti keičiama tik raštišku Šalių susitarimu, vadovaujantis Sutarties ir (ar) Lietuvos Respublikos viešųjų pirkimų įstatymo 89 straipsnio nuostatomis. Visi šios Sutarties pakeitimai tampa neatskiriama Sutarties dalimi.
  2. Sutarties sąlygų keitimą gali inicijuoti kiekviena Šalis, pateikdama kitai Šaliai atitinkamą prašymą bei jį pagrindžiančius dokumentus. Šalis, gavusi tokį prašymą, privalo jį išnagrinėti ir kitai Šaliai pateikti motyvuotą raštišką atsakymą per 5 (penkias) darbo dienas, jeigu Šalys nesusitaria dėl kitokio termino. Šalių nesutarimo atveju sprendimo teisė priklauso Klientui. Sutarties sąlygų keitimas įforminamas rašytiniu Šalių susitarimu.
  3. Jei bet kuri šios Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
  4. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį.

1. **KAINOS PERSKAIČIAVIMAS**

14.1. Sutartyje nustatyta kaina / įkainiai Sutarties galiojimo laikotarpiu negali būti keičiami, išskyrus atvejus, kuomet pasikeičia PVM teisinis reglamentavimas ir dėl bendro kainų lygio kitimo.

14.2. Teisės aktais pakeitus taikomą PVM Sutartyje nurodytoms Paslaugoms, Sutarties kaina / įkainiai gali būti perskaičiuoti (didėti ar mažėti). Sutarties kaina / įkainiai perskaičiuojami nekeičiant Sutarties kainos / įkainių be PVM. Abi Šalys perskaičiavimą įformina papildomu susitarimu, kuris yra neatsiejama šios Sutarties dalis. Perskaičiuota kaina / įkainiai už Paslaugas galioja nuo papildomos susitarimo pasirašymo momento. Naujais įkainiais bus mokama už Paslaugas, kurios bus suteiktos tik po papildomo susitarimo įsigaliojimo dienos. Sutarties kainą / įkainius peržiūrint antrą ir vėlesnį kartą, perskaičiavimo formulė turi būti taikoma ne visai pradinės Sutarties vertei, bet tik neišpirktiems pagal Sutartį Paslaugų kiekiams (apimtims).

14.3. Sutarties kaina/Sutarties priede Nr. 2 „Tiekėjo pasiūlymas“ nurodyti Paslaugų įkainiai pagal kainų lygio pokytį kas 6 (šešis) mėnesius nuo Sutarties įsigaliojimo dienos gali būti perskaičiuojami (jeigu Vartojimo prekių ir paslaugų kainų pokytis viršija 5 %) bet kurios Šalies iniciatyva tokia tvarka:

* + 1. duomenys, kuriais remiamasi vertinant kainų lygio kitimą: Lietuvos statistikos departamento interneto svetainės <http://osp>.stat.gov.lt/ skyriuje „Vartotojų kainų indeksai“ skelbiamas indeksas „Vartojimo prekės ir paslaugos“;
    2. perskaičiavimo formulė:

*, kur*

**a** – kaina/įkainis (Eur be PVM)) (jei peržiūra jau buvo atlikta, tai po paskutinio perskaičiavimo);

**a**1 – perskaičiuota (pakeista) kaina/įkainis (Eur be PVM);

**k** – Pagal vartotojų kainų indeksą *„Vartojimo prekės ir paslaugos“* apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:

, (proc.) kur

**Ind**naujausias – kreipimosi dėl kainos/įkainių perskaičiavimo išsiuntimo kitai Šaliai datą naujausias paskelbtas vartojimo prekių ir paslaugų indeksas „Vartojimo prekės ir paslaugos“;

**Ind**pradžia – laikotarpio pradžios datos (mėnesio) vartojimo prekių ir paslaugų indeksas „Vartojimo prekės ir paslaugos“. Pirmojo perskaičiavimo atveju laikotarpio pradžia (mėnuo) yra Sutarties įsigaliojimo mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

* + 1. perskaičiuotos kainos/įkainių įforminimas: kainos/įkainių perskaičiavimas įforminamas dvišaliu Kliento ir Paslaugų teikėjo pasirašomu papildomu susitarimu. Nei viena iš Šalių neturi teisės atsisakyti pasirašyti tokio susitarimo be pagrįstų priežasčių. Prie Sutarties kainos/įkainių perskaičiavimo yra būtina pridėti šiuos Sutarties Šalių įgaliotų atstovų pasirašytus priedus: kainos/įkainių Eur be PVM perskaičiavimą pagrindžiančius dokumentus, skaičiavimą pagrindžiančius dokumentus.
    2. Sutarties kaina/įkainiai Eur be PVM laikomi perskaičiuotais, kai Sutarties Šalys pasirašo susitarimą dėl Sutarties kainos/įkainių perskaičiavimo. Perskaičiuoti įkainiai pradedami taikyti nuo kitos dienos po susitarimo dėl Sutarties kainos/įkainių perskaičiavimo įsigaliojimo.

1. **SUTARTIES NUTRAUKIMAS** 
   1. Sutartis gali būti nutraukta raštišku Šalių susitarimu arba vienašališkai.
   2. Bet kuri Sutarties Šalis turi teisę vienašališkai nutraukti Sutartį, vadovaujantis Lietuvos Respublikos civilinio kodekso 6.721 str. nuostatomis ir (ar) dėl esminio Sutarties pažeidimo, vadovaujantis Sutarties ir (ar) Lietuvos Respublikos civilinio kodekso 6.217 str. nustatytais kriterijais.
   3. Klientas taip pat turi teisę vienašališkai nutraukti Sutartį ir pareikalauti atlyginti tiesioginius nuostolius, šiais atvejais:

15.3.1. kai Paslaugų teikėjas perleidžia visus ar dalį įsipareigojimų pagal Sutartį be Kliento sutikimo;

15.3.2. kai Paslaugų teikėjas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija;

15.3.3. dėl kitokio pobūdžio neveiksnumo, trukdančio vykdyti Sutartį;

15.3.4. Lietuvos Respublikos viešųjų pirkimų įstatymo 90 straipsnyje nustatytais atvejais;

15.3.5. kitais Sutartyje nustatytais atvejais.

15.4. Šalys susitaria, kad apie vienašališką Sutarties nutraukimą Sutartyje nustatytais pagrindais Šalys raštu praneša viena kitai ne vėliau kaip prieš 30 (trisdešimt) kalendorinių dienų.

15.5. Sutarties nutraukimas nepanaikina nė vienos iš Sutarties Šalių teisės reikalauti sumokėti netesybas, numatytas šioje Sutartyje už sutartinių įsipareigojimų neįvykdymą iki Sutarties nutraukimo, taip pat Kliento pareigos atsiskaityti su Paslaugų teikėju už iki Sutarties nutraukimo laiku ir tinkamai suteiktas Paslaugas.

**16. KITOS NUOSTATOS**

* 1. Sutarčiai taikoma ir ji aiškinama pagal Lietuvos Respublikos teisę.
  2. Sutarties vykdymo metu Paslaugų teikėjo gauta informacija ir dokumentai yra konfidencialūs. Be išankstinio raštiško Kliento leidimo Paslaugų teikėjas neskelbia ir neatskleidžia jokių Sutarties nuostatų, išskyrus atvejus, kai tai būtina vykdant Sutartį arba tai nustato galiojantys teisės aktai.
  3. Visi šios Sutarties vykdymo metu Šalių gauti asmens duomenys bus tvarkomi tik šioje Sutartyje numatytu tikslu ir tiek, kiek būtina tinkamai įgyvendinti Sutartį, laikantis 2016 m. balandžio 27 d. priimto Europos Parlamento ir Tarybos reglamento (ES) 2016/679 dėl fizinių asmenų apsaugos ir kitų teisės aktų, reglamentuojančių asmens duomenų tvarkymą.
  4. Sutartis sudaroma pasirašant kvalifikuotais elektroniniais parašais arba apsikeičiant pasirašytomis skenuotomis Sutarties kopijomis PDF formatu. Jei pasirašomi Sutarties originalai, sudaromi du egzemplioriai po vieną kiekvienai Šaliai.
  5. Pirkimo dokumentai (Pirkimo sąlygos, atsakymai į paklausimus), laimėtojo pasiūlymas ir kt.) yra neatskiriama Sutarties dalis.

**17. SUTARTIES PRIEDAI**

17.1. Techninė specifikacija – priedas Nr. 1.

17.2. Tiekėjo pasiūlymas – priedas Nr. 2.

17.3. Paslaugų priėmimo – perdavimo aktas (sutarties pasirašymo momentui pridedama akto forma) – priedas Nr. 3.

17.4. Specialistų sąrašo forma – priedas Nr. 4.

17.5. Dyzelinių generatorių techninės priežiūros apimtys ir periodiškumas – priedas Nr . 5.


17.6. Nepertraukiamojo maitinimo šaltinių (UPS) techninės priežiūros apimtys ir periodiškumas – priedas Nr. 6.

17.7. Dyzelinių generatorių ir nepertraukiamojo maitinimo šaltinių (UPS) preliminarus sąrašas – priedas Nr. 7.

**17. JURIDINIAI ŠALIŲ ADRESAI IR PARAŠAI**

|  |  |
| --- | --- |
| KLIENTAS  **Vilniaus universitetas**,  Juridinio asmens kodas 211950810  PVM mokėtojo kodas LT119508113  Adresas: Universiteto 3, Vilnius, LT-01513  A/s LT537300010002460768  AB „Swedbank“  Banko kodas 73000  Kancleris Raimundas Balčiūnaitis | PASLAUGŲ TEIKĖJAS  **UAB Santjana**  Juridinio asmens kodas: 122656944  PVM mokėtojo kodas: LT226569415  Adresas: Erfurto g. 30, Vilnius LT-04100  A/s: LT74 7189 9000 5746 7466  Bankas: AB Šiaulių bankas  Banko kodas: 71899  Direktorius Rimvydas Ramanauskas |

*Sutarties priedas Nr. 1*



**TECHNINĖ SPECIFIKACIJA**

1. **SĄVOKOS IR SUTRUMPINIMAI/ BENDRA INFORMACIJA**
   1. **Pirkėjas / Perkančioji organizacija – Vilniaus universitetas.**
   2. **Paslaugų teikėjas** – ūkio subjektas – fizinis asmuo, privatusis ar viešasis juridinis asmuo, kita organizacija ir jų padalinys arba tokių asmenų grupė, įskaitant laikinas ūkio subjektų asociacijas, su kuriuo Pirkėjas sudarys šio Pirkimo sutartį.
   3. **Sutartis –** Sutartis, sudaroma tarp Paslaugų teikėjo ir Užsakovo dėl Pirkimo objekto.
   4. **Paslaugų pirkimo tikslas –** Vilniaus universitetas, siekdamas įgyvendinti eksploatuojamų rezervinių elektros maitinimo šaltinių periodinę techninė priežiūrą, numato įsigyti toliau įvardintas paslaugas.
   5. **Leidimai, suderinimai –** Paslaugų teikėjas yra atsakingas užleidimų ir suderinimų su Perkančiosios organizacijos fakultetais dėl techninės priežiūros paslaugų atlikimo konkretaus laiko.
   6. **Žala –** Paslaugų teikėjas įsipareigoja savo sąskaita ir atsakomybe pašalinti paslaugų vykdymo zonoje paslaugų vykdymo metu inžinierinių įrenginių (komunikacijų) ir (ar) tinklų (elektros, dujų, vandentiekio) sugadinimo ir (ar) sunaikinimo pasekmes bei atlyginti visą Pirkėjui ir (ar) tretiesiems asmenims padarytą žalą (nepriklausomai nuo to, kada žala atsirado), jei minėtos aplinkybės atsirado dėl Paslaugų teikėjo kaltės.
2. **PIRKIMO OBJEKTAS**
   1. Pirkimo objektas – Dyzelinių generatorių ir nepertraukiamojo maitinimo šaltinių (UPS) techninės priežiūros paslaugos (toliau – Paslaugos).
   2. Pirkimo objektas į pirkimo objekto dalis neskaidomas, todėl Paslaugų teikėjas privalo teikti pasiūlymą visai žemiau nurodytai pirkimo objekto apimčiai ir (ar) kiekiui.
   3. Paslaugų teikimo vieta – Perkančiosios organizacijos objektai. Objektų preliminarus sąrašas, objektų adresai ir juose eksploatuojamų įrengimų kiekiai nurodyti specialiųjų pirkimo sąlygų priede Nr. 9 „Dyzelinių generatorių ir nepertraukiamojo maitinimo šaltinių (UPS) preliminarus sąrašas“.
   4. Paslaugos ir jų apimtys ir (ar) kiekiai:

**1 lentelė.**

|  |  |  |  |  |  |
| --- | --- | --- | --- | --- | --- |
| **Eil. Nr.** | **Paslaugų pavadinimas** | **Paslaugų apimtis ir (ar) kiekis, mato vnt.** | **Užsakymų teikimas** | | **Paslaugų teikimo terminas nuo Sutarties įsigaliojimo** |
| **Taip** | **Ne** |
|  | Dyzelinių generatorių techninė priežiūra | 1 komplektas |  |  | 36 mėnesiai |
|  | Nepertraukiamų maitinimo šaltinių (UPS) techninė priežiūra |
|  | Medžiagos ir papildomos paslaugos |

* 1. Aukščiau esančioje 1 lentelėje nurodytos Paslaugų apimtys ir (ar) kiekiai yra preliminarūs. Techninės priežiūros apimtys, jų periodiškumas nurodyti specialiųjų pirkimo sąlygų 7 priede „Dyzelinių generatorių techninės priežiūros apimtys ir periodiškumas“ ir 8 priede „Nepertraukiamojo maitinimo šaltinių techninės priežiūros apimtys ir periodiškumas“. Vykdant Sutartį, Paslaugų apimtys ir (ar) kiekiai gali keistis priklausomai nuo Pirkėjo poreikio, kuris gali keistis baigus eksploatuoti įrenginį arba pradėjus naujo įrenginio eksploataciją.
  2. Kadangi Paslaugų ir medžiagų poreikio apimčių ir (ar) kiekių neįmanoma tiksliai nustatyti, už suteiktas Paslaugas ir panaudotas medžiagas bus atsiskaitoma už faktiškai atliktas Paslaugas ir panaudotas medžiagas, pagal Sutarties priede nurodytus jų įkainius. Pirkėjas neįsipareigoja įsigyti visų nurodytų Paslaugų ir medžiagų, jas pirks pagal faktinį poreikį Sutarties vykdymo metu, kol bus išnaudota Pradinės Sutarties vertė. Paslaugos teikiamos 36 (trisdešimt šešis) mėnesius nuo Sutarties įsigaliojimo arba kol bus išnaudota Pradinės Sutarties vertė, jei Pradinės Sutarties vertė bus išnaudota ankščiau.
  3. Užsakymai Sutarties galiojimo laikotarpiu neteikiami. Paslaugų teikėjas teikia Paslaugas pagal iš anksto su Pirkėju suderintą grafiką, kaip nustatyta šiose sąlygose. Paslaugų teikėjui bus siunčiami informaciniai pranešimai, kai baigiama eksploatuoti esamą arba pradedama eksploatuoti naują įrenginį, kai esamą įrenginį pradedama arba baigiama remontuoti ir reikalinga nustoti arba tęsti vykdyti įrenginio planinę techninę priežiūrą numatytą Sutartyje, todėl, įvertinus faktinį Paslaugų poreikį, grafike suplanuotų Paslaugų ir (ar) medžiagų kiekiai gali keistis. Paslaugos turi būti pradedamos vykdyti nedelsiant po Sutarties įsigaliojimo dienos ir turi būti suteiktos per pirkimo sąlygose nurodytus terminus.

1. **REIKALAVIMAI PASLAUGOMS**

3.1. Jei pirkimo dokumentuose naudojami konkretūs modeliai ar šaltiniai, konkretūs procesai ar prekės ženklai, patentai, tipai, konkreti kilmė ar gamyba ir pan., jie gali būti pakeisti lygiaverčiais.[[1]](#footnote-2)

**2 lentelė.**

|  |  |
| --- | --- |
| **Eil.**  **Nr.** | **Aprašymas ir reikalavimai** |
| **Dyzelinių generatorių ir UPS-ų techninės priežiūros paslaugų pirkimas** | |
|  | Perkančioji organizacija suteikia galimybę apžiūrėti busimų Paslaugų vietą ir įrengimus. Tokių apžiūrų organizavimo tvarka nurodyta Specialiųjų pirkimo sąlygų 1.11. punkte. |
|  | Visus įrengimus bei medžiagas reikalingas planinių techninės priežiūros Paslaugų atlikimui tiekia Paslaugų teikėjas. Visos Paslaugų teikėjo įsigyjamos prekės, reikalingos Paslaugų atlikimui, turi būti naujos, nenaudotos, be defektų. Įranga ir mechanizmai, reikalingi atlikti Paslaugoms – pateikiamos Paslaugų teikėjo. Paslaugoms atlikti naudojamos medžiagos ir naftos produktai turi turėti kokybės patvirtinimo dokumentus. |
|  | Paslaugų teikėjas per 5 (penkias) darbo dienas nuo Sutarties įsigaliojimo dienos parengia preliminarų metinį Paslaugų atlikimo grafiką (mėnesio tikslumu) ir jį pateikia derinimui Pirkėjui [Sutartyje](mailto:petras.jegorovas@tvpc.vu.lt) nurodytu Pirkėjo atstovo el. paštu. |
|  | Paslaugas teikti darbo dienomis nuo 7.00 val. iki 15.00 val. (prieššventinėmis dienomis iki 14:00). Paslaugų atlikimo laiką galima keisti raštu (pvz., el. paštu) suderinus su Pirkėjo atstovu nurodytu Sutartyje. Konkrečias mėnesio (savaitės) dienas ir konkretų Paslaugų atlikimo laiką Paslaugų teikėjas derina su Vilniaus universiteto fakultetų administratoriais tiesiogiai. Atsižvelgiant į Pirkėjo, kaip mokymo įstaigos specifiką, Pirkėjui pareikalavus, tam tikrose objektuose dirbti bus galima tik ribotą laiką arba tik tam tikru paros laiku. Paslaugų teikėjas turi įvertinti Pirkėjo veiklos specifiką, poreikį ir savo galimybes dirbti poilsio bei švenčių dienomis. |
|  | Atliekant planinę techninę priežiūrą ir/arba remontus, Paslaugų teikėjas turi suformuoti ir įrengti Paslaugų atlikimo zoną taip, kad būtų užtikrinti praėjimai (patekimai) į Pirkėjo objektus. Reikalui esant, Paslaugų atlikimo zona turi būti aptverta. Šios sąnaudos turi būti įskaičiuotos į pasiūlymo kainą. |
|  | Elektrotechninius darbus turi vykdyti tik atitinkamą elektrotechninę kvalifikaciją turintys darbuotojai. Paslaugų teikėjas, per 5 (penkias) darbo dienas po Sutarties įsigaliojimo, dar iki Paslaugų teikimo pradžios turi atsiųsti Pirkėjo atsakingam darbuotojui elektroniniu paštu elektrotechninę kvalifikaciją turinčių darbuotojų pažymėjimų kopijas. |
|  | Paslaugų vykdymo objektuose organizacinių ir techninių priemonių, kurios numatytos Saugos eksploatuojant elektros įrenginius taisyklėse (aktuali redakcija), patvirtintose Lietuvos Respublikos energetikos ministro, taikymas ir jų tikslingumas bei pakankamumas – atsakingas Paslaugų teikėjas. |
|  | Siekiant užtikrinti Paslaugų teikėjo darbuotojų patekimą į Pirkėjo objektus, Paslaugų teikėjas, per 5 (penkias) darbo dienas po Sutarties įsigaliojimo, turi atsiųsti Pirkėjo atsakingam darbuotojui elektroniniu paštu darbuotojų, kurie vykdys techninę priežiūrą, sąrašą ir Paslaugoms vykdyti skirtų transporto priemonių sąrašą. |
|  | Vykdydamas Paslaugas (operatyvinį technologinį valdymą, techninę priežiūrą, matavimus, bandymus, paleidimo ir derinimo darbus, remontus), Paslaugų teikėjas privalo vadovautis Lietuvos Respublikos norminiais teisės aktais, reglamentuojančiais darbus elektros įrenginiuose ir pasirašytos Sutarties reikalavimais. |
|  | Paslaugų teikėjas turi atlikti dyzelinių generatorių ir nepertraukiamojo maitinimo šaltinių (UPS) planinės techninės priežiūros Paslaugas, vadovaujantis Sutarties ir teisės aktų (jei taikoma) reikalavimais. Pirkimo sąlygų priedai, reglamentuojantys Paslaugų periodiškumą ir apimtis, yra neatsiejamos Sutarties dalys. |
|  | Paslaugų teikėjas privalo užtikrinti dyzelinių generatorių pasileidimą elektros tiekimo sutrikimų metu ir nepertraukiamojo maitinimo šaltinių (UPS) nepertraukiamą veikimą. Pirkimo dokumentuose nurodyti dyzeliniai generatoriai ir nepertraukiamojo maitinimo šaltinių (UPS) priskiriami prie avarinės elektros energijos tiekimo įrangos, todėl šių įrengimų gedimai turi būti šalinami operatyviai. Sutrikus ar sugedus avarinio elektros tiekimo įrangai ir arba jų priklausiniams (komutaciniai aparatai, ARĮ įrenginiai ir t.t.), atvykstama į objektą ne ilgiau kaip per 2 (dvi) val. po pranešimo gavimo (elektroninis laiškas ir/arba skambutis telefonu) bet kuriuo paros metu darbo dienomis, savaitgaliais ir švenčių dienomis. Paslaugų teikėjas turi paskirti už Paslaugų vykdymą atsakingą asmenį bei mėnesiniame Paslaugų atlikimo grafike nurodyti atsakingo darbuotojo telefono numerį ir elektroninio pašto adresą, į kurį bus siunčiami pranešimai. Už šių Paslaugų (atvykimas, diagnostika, gedimo šalinimas) vykdymą numatomas valandinis apmokėjimas. |
|  | Esant avarinio elektros energijos tiekimo sutrikimui (valdiklio procesoriaus veikimo sustojimas -„pakibo“, saugiklių ar komutacinių aparatų gedimas, kabelio pažeidimas ir t.t.), elektros energijos tiekimą Paslaugų teikėjas turi atstatyti per laikotarpį, kuris turi būti ne ilgesnis nei 2 (dvi) valandos. Laikas skaičiuojamas nuo atvykimo į objektą momento. Atvykimo momentas (atvykimo laikas) yra raktų nuo patalpos paėmimo pas pastato apsaugos darbuotoją paėmimo laikas. |
|  | Avarinį elektros energijos tiekimo įrenginių gedimų remontą Paslaugų teikėjas turi atlikti per 2 (dvi) paras. Laikas skaičiuojamas nuo atvykimo į objektą momento. Atvykimo momentas (atvykimo laikas) yra raktų nuo patalpos paėmimo pas pastato apsaugos darbuotoją paėmimo laikas. Ypatingais atvejais, kai reikalingas specifinių dalių tiekimas, remonto terminai su Pirkėju derinami atskirai. |
|  | Avariniam remontui panaudotas dalis ir medžiagas tiekia Paslaugų teikėjas, tačiau, prieš panaudodamas avariniam remontui skirtas dalis ar medžiagas (toliau – Prekes), Paslaugų teikėjas turi atsiųsti Pirkėjui komercinį pasiūlymą dėl tokių Prekių įsigijimo. Avarinio remonto atlikimui naudotinų Prekių kaina turi būti suderinta su Pirkėju prieš atliekant remonto Paslaugas. |
|  | Planinės techninės priežiūros paslaugos Paslaugų teikėjo turi būti atliekamos pagal sudarytą grafiką. Techninės priežiūros paslaugų atlikimas Paslaugų teikėjo turi būti fiksuojamas Techninės priežiūros žurnale. Kiekviename objekte prie kiekvieno įrenginio turi būti atskiras techninės priežiūros žurnalas. Dyzelinių generatorių ir nepertraukiamojo maitinimo šaltinių (UPS) techninės priežiūros žurnalo formos nurodytos specialiųjų pirkimo sąlygų prieduose (7 priede „Dyzelinių generatorių techninės priežiūros apimtys ir periodiškumas“ ir 8 priede „Nepertraukiamojo maitinimo šaltinių techninės priežiūros apimtys ir periodiškumas“). Žurnaluose Paslaugų teikėjo turi būti įrašoma techninės priežiūros atlikimo data bei įrašomos pastabos, susijusios su įrenginių technine priežiūra. Žurnale pasirašo techninės priežiūros paslaugas atlikęs darbuotojas. |
|  | Kartą per mėnesį, kartu su Sąskaita faktūra, Paslaugų teikėjas turi pateikti suteiktų Paslaugų aktą, kuriame turi būti surašyti suteiktų Paslaugų rezultatai bei pateikiami naudotų prekių, medžiagų sertifikatai. Sąskaitoje faktūroje Paslaugos ir/arba panaudotos medžiagos nedetalizuojamos. Paslaugos ir medžiagos detalizuojamos suteiktų Paslaugų akte, nurodant Paslaugos pavadinimą, kiekį bei įkainį. Suteiktų Paslaugų akte nurodyta kaina ir sąskaitos faktūros kaina turi sutapti. Už kiekvieno dyzelinio generatoriaus ir kiekvieno nepertraukiamojo maitinimo šaltinio (UPS) techninę priežiūrą turi būti pateikiamos atskiros sąskaitos faktūros.  I |
|  | Utilizacijai skirti produktai ir medžiagos Paslaugų teikėjo turi būti utilizuojami perduodant juos specializuotoms utilizavimo įmonėms. **Visų produktų ir medžiagų utilizavimą atlieka Paslaugų teikėjas**. Paslaugų teikėjas privalo savo lėšomis išvežti utilizacijai susidariusias pavojingas atliekas ir vesti jų apskaitą, remiantis pirkimo objektui taikytinais Lietuvos Respublikos įstatymais, norminiais aktais. Draudžiama pilti arba išmesti juos į aplinką arba sandėliuoti tam nepritaikytomis sąlygomis. |
|  | Pirkėjas eksploatuoja dyzelines elektros stotis, kurioms gamintojas nustatė reikalavimą naudoti tik be RME priedų arktinį A1 klasės dyzeliną, todėl keičiant arba papildant dyzelinių generatorių kuro atsargas, nepriklausomai nuo metų sezono, į visų generatorių kuro bakus turi būti užpiltas **be RME priedų arktinis A1 klasės dyzelinas**. Dyzelinio kuro atsargos kiekvieno generatoriaus kuro bake turi būti tokios, kad generatorius galėtų veikti nuo 3 (trijų) iki 4 (keturių) valandų, veikiant 100% galingumu. **Kiekvieną kartą prieš įpilant kurą į generatoriaus kuro baką, turi būti pateiktas kuro kokybės sertifikatas.** Nepriklausomai nuo metų sezono, sutarties galiojimo metu Paslaugų teikėjas privalo užtikrinti be RME priedų arktinio A1 klasės dyzelino tiekimą, tokiais kiekiais, kurie būtų pakankami užtikrinti kuro keitimą atliekant kuro bakų valymą, generatorių bandymus bei kuro papildymą po generatorių bandymų ir po generatorių panaudojimo rezerviniam elektros tiekimui iki minimalios atsargos. Atveju, kai generatoriaus buvo panaudotas rezerviniam elektros tiekimui (kai buvo nutrukęs pagrindinis elektros tiekimas ir kai Paslaugų teikėjas nežino apie neplaninį kuro išnaudojimą), Paslaugų teikėjas papildo generatoriaus kuro atsargas iki nustatytos normos per 2 (dvi) paras po informacinio pranešimo gavimo iš Pirkėjo. |
|  | Paslaugų teikėjas yra atsakingas už savo ir savo pasitelktų subteikėjų personalą objekte ir privalo užtikrinti darbų saugą, tinkamą darbo kultūrą, skirti atsakingą darbų vadovą, kuris būtų pasiekiamas telefonu ir elektroniniu paštu. Šalys susitaria, kad tinkama darbo, Paslaugų teikimo kultūra objekte yra suprantama taip:   * Paslaugų teikėjo (ar jo samdytų subteikėjų) personalas dėvi reikalavimus atitinkančius darbo rūbus ir asmenines saugos priemones, turi darbo pažymėjimus; * Tinkamai pagal įrenginių naudojimo instrukcijas naudoja visą mechaninę ir elektroninę įrangą, medžiagas ir įrenginius sandėliuoja nustatytose vietose; * Apie Paslaugų teikimo pradžią (atvykus) ir Paslaugų teikimo baigimą informuojami apsaugos darbuotojai. Kiekvienos darbo dienos pabaigoje Paslaugų atlikimo vieta yra sutvarkoma ir joje užtikrinama apsauga. Baigus teikti Paslaugas, apsaugos darbuotojams grąžinami visi paimti patalpų raktai. Daryti Vilniaus universiteto patalpų raktų dublikatus DRAUDŽIAMA; * Paslaugų teikėjo (ar jo samdytų subteikėjų) personalas objekte nerūkys (išskyrus tam skirtas vietas), nemėtys nuorūkų, nešiukšlins, atliekas rūšiuos pagal nustatytą tvarką ir pasirūpins tinkamu jų utilizavimu bei pristatys reikiamas pažymas iš atliekų tvarkytojų. |

*Sutarties priedas Nr. 3*

PASLAUGŲ PERDAVIMO–PRIĖMIMO AKTO FORMA

Vilnius, 2025- -

[*Pavadinimas*], kurios adresas yra [*adresas*], tinkamai [*suteikė/nesuteikė*], o Vilniaus universitetas, registruotas adresu Universiteto g. 3, LT-01513 Vilnius, atstovaujamas [*pareigos, vardas, pavardė*], veikiančio pagal [*atstovavimo pagrindas*], [*priėmė/nepriėmė*] paslaugas pagal 20 m. \_\_\_\_\_\_\_\_ mėn. \_\_ d. Paslaugų pirkimo-pardavimo sutartį Nr. \_\_\_\_\_\_\_\_\_\_\_.

|  |  |
| --- | --- |
| Klientas  Vilniaus universitetas  Įmonės kodas 211950810,  PVM mokėtojo kodas LT119508113,  Adresas: Universiteto 3, Vilnius, LT-01513  A/s LT537300010002460768  AB „Swedbank“  Banko kodas 73000  [*Pareigos,* *Vardas, Pavardė*]  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (parašas) | Paslaugų teikėjas  [*Pavadinimas*]  Įmonės kodas: xxxxxxxxx  PVM mokėtojo kodas: xxxxx  Adresas: xxxxxxxxx  A/s: xxxxxxxxx  Bankas: xxxxxxxxxxxxxxx  Banko kodas: xxxxxxxxx  [*Pareigos,* *Vardas, Pavardė*]  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (parašas) |

1. Lygiaverčiu laikomas pirkimo objektas, kurio savybės nėra prastesnės (t. y. tokios pat arba geresnės) negu pirkimo dokumentuose perkamam objektui keliami reikalavimai ir siūlomą lygiavertį pirkimo objektą galima panaudoti pagal paskirtį be jokių apribojimų (įskaitant bet neapsiribojant išvardintais):

   • neatliekant papildomų sąveikaujančių elementų pakeitimų;

   • panaudojimas neturės įtakos sąveikaujančių elementų greitesniam susidėvėjimui, gedimams ir (ar) garantijos praradimui;

   • numatytas tarnavimo laikotarpis nėra trumpesnis;

   • nėra prastesnio techninio pažangumo lygio.

   Siūlant lygiavertį pirkimo objektą, privaloma pateikti dokumentus, įrodančius atitiktį pirkimo objektui keliamiems reikalavimams. Tokie dokumentai galėtų būti Lietuvos Respublikoje įsteigtos atitikties vertinimo įstaigos tyrimų ataskaita ar pažyma, taip pat pripažįstama kitose šalyse įsteigtų lygiaverčių atitikties vertinimo įstaigų išduotos pažymos. Jeigu Tiekėjas negali gauti nurodytų pažymų ar tyrimų ataskaitų dėl nuo Tiekėjo nepriklausančių aplinkybių ir objektyviais, rašytiniais įrodymais įrodo, kad siūlomas lygiavertis pirkimo objektas atitinka Techninėje specifikacijoje nurodytus reikalavimus ar kriterijus, pasiūlymų vertinimo kriterijus ar pirkimo sutarties vykdymo sąlygas, Pirkėjas pripažįsta ir kitas tinkamas priemones. Tačiau tinkamomis priemonėmis nelaikoma Tiekėjo savideklaracija be konkrečių, techninių įrodymų. Pirkėjas pasilieka sau teisę atlikti Pavojaus rizikos vertinimą jei siūlomos prekės lygiavertiškumui pateikti dokumentai bus nepakankami. [↑](#footnote-ref-2)